laion/Wikipedia-Exotic huggingface dataset:
גביע הטוטו 2015/2016

גביע הטוטו 2015/2016 לליגת העל הייתה המהדורה ה-31 של הגביע השלישי בחשיבותו בכדורגל הישראלי. התחרות התקיימה בשני שלבים. ראשית, חולקו 14 קבוצות ליגת העל לשלושה בתים, חמש קבוצות בבתים א' וב', וארבע קבוצות בבית ג', הקבוצות שיחקו זו מול זו פעם אחת. שלוש קבוצות מבתים א' וב' ושתי קבוצות מבית ג' העפילו לרבע הגמר ששוחק בשיטת בית וחוץ, המנצחות העפילו לחצי הגמר והגמר בו שיחקו הקבוצות משחק אחד באצטדיון נייטרלי. מכבי תל אביב הייתה המגנה על התואר. במשחק הגמר ניצחה מכבי פתח תקווה את עירוני קריית שמונה 0–3, וזכתה בתואר בפעם הרביעית בתולדותיה. חלוקת הקבוצות הייתה לפי מפתח גאוגרפי, הקבוצות הצפוניות שובצו לבית א', ארבע הקבוצות מגוש דן, שובצו לבית ג' ושאר הקבוצות שובצו לבית ב'. שני חצאי הגמר נערכו ב-30 בדצמבר. גביע המדינה בכדורגל 2015/2016
סילאס אראוז'ו דה סילבה

סילאס אראוז'ו דה סילבה (בפורטוגזית: Silas Araújo da Silva; נולד ב-30 במאי 1996) הוא כדורגלן ברזילאי המשחק בעמדת הקשר בססא. סילאס התחיל את הקריירה שלו באינטרנסיונל, אך לא רשם בה דקות משחק מעולם. במאי 2017 חתם בזוריה לוהנסק מליגת העל האוקראינית. ב-30 ביולי 2017, סילאס ערך את הופעת הבכורה שלו בקבוצה בתיקו 1-1 נגד אולקסנדריה. ב-1 באוקטובר 2017, סילאס הבקיע את שער הבכורה שלו בקבוצה בתיקו 4-4 נגד דינמו קייב. ב-19 באוקטובר 2017 הבקיע בניצחון 1–2 נגד הרטה ברלין במסגרת שלב הבתים של הליגה האירופית. ב-29 באוגוסט 2019 הושאל לעירוני קריית שמונה מליגת העל עד לסיום העונה. עם סיום תקופת השאלתו לקריית שמונה, סילאס שוחרר מזוריה וחתם בדינמו מינסק. ב-15 בפברואר 2021, סילאס חתם בססא. סילאס אראוז'ו דה סילבה, באתר Transfermarkt סילאס אראוז'ו דה סילבה, באתר Soccerway סילאס אראוז'ו דה סילבה, באתר WorldFootball.net סילאס אראוז'ו דה סילבה, באתר FootballDatabase.eu מערכת ONE, ‏רכש נוסף לצפוניים: סילאס חתם בקריית שמונה, באתר ONE‏, 29 באוגוסט 2019 ערך זה הוא קצרמר בנושא כדורגלנים ובנושא כדורגל ברזילאי. אתם מוזמנים לתרום לוויקיפדיה ולהרחיב אותו.
בורופגיים

בּוֹרוֹפַגִיִים (שם מדעי: Borophaginae) היא תת-משפחה של טורפים נכחדים ממשפחת הכלביים אשר חיו באמריקה הצפונית במהלך תקופת האוליגוקן עד המיוקן לפני 40-2.5 מיליון שנה. הם מכונים גם "כלבים מרסקי עצמות", עקב דמיון שיניהם והלסתות שלהם ללסתות צבוע (ואולם לסתות הצבוע חזקות יותר). בני המשפחה התפתחו באמריקה הצפונית, כנראה מההספרוקיוניים (Hesperocyoninae) כשהראשון מביניהם היה הארכאוקיון (Archaeocyon), טורף דמוי-שועל שהיה אוכל-כול ובהמשך התפתחו למגוון סוגים, שחלקם אוכלי כל שדמו לראקוניים ואחרים כמו האפיסיון והבורופגוס היו גדולים יותר משאר הכלביים ותיפקדו כטורפי על מרשימים בעלי נשיכה חזקה. לכלבים אלה היו 5 אצבעות ברגליהם, בדומה לדובים אך בניגוד ל-4 אצל הכלבים המודרניים. מדיה וקבצים בנושא בורופגיים בוויקישיתוף בורופגיים, באתר האנציקלופדיה של החיים (באנגלית)
הספרוקיוניים

הֶסְפֵּרוֹקְיוֹנִיִים (שם מדעי: Hesperocyoninae) היא תת-משפחה נכחדת של כלביים אשר חיו בין תקופת האאוקן לאמצע המיוקן באמריקה הצפונית. הם נחשבים לאבות כל הכלביים החיים וכן לבני תת-המשפחה הנכחדת בורופגיים. המאובנים שלהם נמצאו באזורים שונים, בעיקר סביב הרי הרוקי והמישורים הגדולים. ההספרוקיוניים היו הכלבים העתיקים ביותר והם דמו במראם לגחנים או לסמורים ונראה שחיו בין העצים והיו בעלי זנב. בתפקידם הם דמו לראקוניים והיו אוכלי כל ברובם, אם כי המאוחרים מביניהם הגיעו לגודל של קויוט והיו אוכלי בשר. בסוף המיוקן בני המשפחה החלו להיעלם לאיטם, כנראה כתוצאה מתחרות עם טורפים מפותחים יותר כמו חתוליים או מקרוביהם הבורופגיים. Cynodesmus Caedocyon Ectopocynus Enhydrocyon הספרוקיון (Hesperocyon) Mesocyon Osbornodon Paraenhydrocyon Philotrox Sunkahetanka מדיה וקבצים בנושא הספרוקיוניים בוויקישיתוף הספרוקיוניים, באתר האנציקלופדיה של החיים (באנגלית)
רכבת הדינוזאורים

רכבת הדינוזאורים (באנגלית: Dinosaur Train) היא סדרת אנימציה אמריקאית-קנדית-סינגפורית לילדים שנוצרה על ידי וביומה על ידי קריג ברטלט. הסדרה שודרה לראשונה ב-7 בספטמבר 2009 בערוץ PBS Kids. בישראל הסדרה שודרה לראשונה בשנת 2010 בערוץ הופ!. הסדרה היא בת 5 עונות ו-100 פרקים באורך 28 דקות. ב-2017, הסדרה דובבה מחדש תחת אותו השם, ושודרה בחינוכית 23. העלילה מספרת על דינוזאור קטן בשם באדי, היוצא בכל פרק עם משפחתו הפטראנודונים ברכבת קסומה, כדי לחקור תופעות שונות בעולם. במאי הדיבוב בעברית היו טליה ברקאי (משנת 2010), גדי לוי (משנת 2012) ותמי ברק (משנת 2013) ומפיקי הדיבוב היו עוזי פוקס (משנת 2010), סאלי אמיגה (משנת 2010), משה קרבלניק (משנת 2010), אסנת סדן (בין השנים 2012–2013) וגלי נשר (בין השנים 2012–2013). במאית הדיבוב בעברית הייתה נדיה כהן, ומפיקות הדיבוב היו יעל אללוף וליאור ידידיה. אתר האינטרנט הרשמי של רכבת הדינוזאורים (באנגלית) רכבת הדינוזאורים, סרטונים בערוץ היוטיוב "רכבת הדינוזאורים", במסד הנתונים הקולנועיים IMDb (באנגלית) "רכבת הדינוזאורים", באתר נטפליקס "רכבת הדינוזאורים", באתר Rotten Tomatoes (באנגלית) "רכבת הדינוזאורים", באתר Metacritic (באנגלית) "רכבת הדינוזאורים", במסד הנתונים הקולנועיים KinoPoisk (ברוסית) רכבת הדינוזאורים, במיזם "אישים" לתיעוד היצירה הישראלית
Nadeo

Nadeo היא חברה צרפתית לפיתוח משחקי מחשב, אשר בסיסה ברובע ה-15 של פריז. החברה היא המפתחת של סדרת המרוצים טראקמניה. החברה נוסדה בשנת 2000 בצרפת על ידי פלורנט קסטלרנק (צר'), מפתח משחקים חובב עם רקע ביצירת אפקטים מיוחדים לתעשיית הקולנוע. הסדרה הראשונה שהסטודיו פיתח היא של שיט תחרותי ושיט מפרשיות מטעם איגוד השיט הבינלאומי, בשם "Virtual Skipper". לאחר מכן, בשנת 2003 יצא המשחק הראשון בסדרת TrackMania, שהוכתרה כהצלחה בשל אופי המשחק הארקיידי אך המאתגר. בחודש אוקטובר 2009 החברה נקנתה במלואה על ידי חברת ההפצה יוביסופט. החברה פיתחה גם את ManiaPlanet, כפלטפורמה להפצה דיגיטלית של כל משחקי החברה. בשנת 2013 יצא משחק הספין אוף ShootMania. אתר האינטרנט הרשמי של Nadeo Nadeo, במסד הנתונים הקולנועיים IMDb (באנגלית) Nadeo - Subsidary of Ubisoft, nadeo.fandom.com
בורופגוס

בורופגוס (שם מדעי: Borophagus; מילולית: "כלב גרגרני") הוא סוג טורף נכחד ממשפחת הכלביים ותת-משפחת הבורופגיים. הוא חי באמריקה הצפונית בתקופת המיוקן עד לסוף הפליוקן לפני 2–12 מיליון שנה מזמננו. סוג זה תואר לראשונה ב-1892 בידי החוקר אדוארד קופ ונקרא Osteoborus, אך מאובנים אלה עברו לכלביים אחרים כמו זאב בלהות או זאב אדוארד. כלב קדום זה היה קרובו של האפיסיון, גדול הכלביים מעולם. בורופגוס הגיע לאורך 80 ס"מ בדומה לקויוט אך היה בעל מבנה מחוזק יותר והגיע למשקל 35–43 קילוגרם בממוצע. מבנה שיניו ולסתותיו היו מחוזקות מאוד ודמו לאלה של צבועים וכך יכלו לפצח עצמות מטרפם. מאובניו של כלב זה היו נפוצים לאורך מרבית אמריקה הצפונית, מה שמעלה שהם היו טורפים עיקריים במערכת ולא רק אוכלי נבלות, כמו הצבועים המנומרים. הלסתות החזקות היו עוזרות להם גם לאכול פגרים ולנקות את המערכת האקולוגית. באזור הם ניזונו ממיני גמליים, אנטילוקפריים, סוסיים, פקאריים וקרנפיים נכחדים. לצידם חיו טורפים נוספים כמו ההאינדון, האגריותריום, הברבורופליס והשנחרבים בעלי ניבי החרב. ייתכן שלהקות הזאבים יכלו לחטוף את טרפם של האחרונים או שהתחרות איתם גררה אותם להכחדה בסוף הפליוקן. מדיה וקבצים בנושא בורופגוס בוויקישיתוף בורופגוס, באתר האנציקלופדיה של החיים (באנגלית) בורופגוס, באתר GBIF (באנגלית)
כלבים (תת-משפחה)

כלבים (שם מדעי: Caninae) היא תת-משפחה של כלביים מתת-סדרה דמויי כלב שבסדרת הטורפים הכוללת את כל מיני הכלבים החיים כיום. הם חיים בכל היבשות למעט אנטארקטיקה (באוסטרליה הופצו שועל אדום והדינגו בידי האדם). הם התפתחו מההספרוקיוניים דמויי-הראקון באמריקה הצפונית במשך תקופת המיוקן ושרדו גם כאשר שאר הכלביים (ההספרוקיוניים והבורופגיים) נכחדו. הכלבים מגוונים בגודלם מזאב מצוי שמגיע למשקל 80 ק"ג (בתת-מינים זאב אירואסייתי והזאב צפון-מערבי וגם אצל כלבים מבויתים כמו הדני הענק) ועד הפנק שמגיע למשקל 1 ק"ג. מבנה שיניהם מותאם להריגת טרף קטן יחסית עם ניביהם הגדולות. עם זאת מספר כלביים כמו השועלים הם אוכלי כל ברמה משתנה. הפנק והשועל האוזנן ניזונים בעיקר מטרמיטים. הכלבים מותאמים לחיים בערבות עשב בהם הם רודפים אחרי טרפם במהירות. בשונה ממרבית הטורפים הם חיים בלהקות גדולות, איתם הם יכולים להרוג בעלי חיים גדולים מהם כמו ביזונים. שבט שועלים אפורים (Urocyonini) סוג שועל אפור (Urocyon) מין שועל אפור מצוי (Urocyon cinereoargenteus) מין שועל איים אפור (Urocyon littoralis) שבט: כלבים (Canini) תת-שבט: כלבים (Canina) סוג: כלב (Canis) מין זאב ערבות (Canis latrans) מין זאב מצוי (Canis lupus) תת-מין כלב הבית (Canis lupus familiaris) מין זאב אדמוני (Canis rufus) מין זאב אלגונקווין (Canis lycaon) מין זאב חבשי (Canis simensis) מין תן זהוב (Canis aureus) מין זאב זהוב אפריקאי (Canis lupaster) סוג ומין יחיד: דול מצוי (Cuon alpinus) סוג ומין יחיד: זאב טלוא (Lycaon pictus) סוג תן (Lupulella) מין תן שחור-גב (Lupulella mesomelas) מין תן לבן-פס (Lupulella adusta) תת-שבט כלביים דרום-אמריקאים (Cerdocyonina) סוג: שועל דרום אמריקני (Lycalopex) מין שועל הפמפס (Lycalopex gymnocercus) מין שועל דרווין (Lycalopex fulvipes) מין שועל ארגנטינאי אפור (Lycalopex griseus) מין שועל ארגנטינאי לבן (Lycalopex vetulus) מין שועל ערבות פרואני (Lycalopex sechurae) מין שועל קולפאו (Lycalopex culpaeus) סוג ומין יחיד: שועל הסרטנים (Cerdocyon thous) סוג ומין יחיד: שועל קטן-אוזן (Atelocynus microtis) סוג ומין יחיד: זאב הרעמה (Chrysocyon brachyurus) סוג ומין יחיד: זאב היער (Speothos venaticus) שבט: שועלים (Vulpini) סוג שועל (Vulpes) מין שועל החולות (Vulpes rueppelli) מין פנק (Vulpes zerda) מין שועל מצוי (Vulpes vulpes) מין שועל הכף (Vulpes chama) מין שועל צוקים (Vulpes cana) מין שועל קורסאקי (Vulpes corsac) מין שועל שלג (Vulpes lagopus) מין שועל מקרוטיס (Vulpes macrotis) מין שועל מהיר (Vulpes velox) מין שועל חיוור (Vulpes pallida) מין שועל בנגלי (Vulpes bengalensis) מין שועל חול טיבטי (Vulpes ferrilata) סוג שועל-רקון (Nyctereutes) מין שועל-רקון מצוי (Nyctereutes procyonoides) מין שועל-רקון יפני (Nyctereutes viverrinus) סוג ומין יחיד שועל אוזנן (Otocyon megalotis) זאב בלהות (Aenocyon) שועל זאבי (Dusicyon) דהול סרדינאי (Cynotherium) Chailicyon אאוקיון (Eucyon) Gobicyon Leptocyon Neocynodesmus Nurocyon פרוטוקיון (Prototocyon) Theriodictis מדיה וקבצים בנושא כלבים בוויקישיתוף
ג'ורדן איו

ג'ורדן פייר איו (באנגלית: Jordan Pierre Ayew; נולד ב-11 בספטמבר 1991) הוא כדורגלן גנאי המשחק בלסטר סיטי ובנבחרת גאנה בעמדת החלוץ. איו התחיל את הקריירה בקבוצת ליון דושרה ובגיל 15 הצטרף לאולימפיק מרסיי. אחרי שלוש שנים חתם על חוזה מקצועי בקבוצה הבוגרת. ג'ורדן אייו ערך את הופעת הבכורה שלו בקבוצה הבוגרת ב-16 בדצמבר 2009 במשחק הליגה נגד לוריאן, בו גם כבש את שער הבכורה שלו בקבוצה. מרסיי ניצחה את המשחק 1–2. ב-6 בינואר 2014 הושאל לסושו. ב-28 ביולי 2014 איו חתם לארבע שנים בלוריאן. ב-27 ביולי 2015 איו חתם לחמש שנים באסטון וילה מהפרמייר ליג תמורת 8 מיליון פאונד. ב-24 באוקטובר הבקיע את שער הבכורה שלו בקבוצה נגד סוונסי סיטי. בסיום העונה, איו הוכתר כמלך שערי הקבוצה עם 7 שערים, אך וילה ירדה לליגה השנייה. ב-31 בינואר 2017 חתם לשלוש וחצי שנים בסוונסי סיטי תמורת כ-5 מיליון פאונד, והתאחד עם אחיו אנדרה. לקראת סיום חלון העברות של קיץ 2018 הושאל לקריסטל פאלאס. ב-25 ביולי 2019 חתם על חוזה בקבוצה לשלוש שנים תמורת 2.5 מיליון פאונד. ב-23 באוגוסט 2024 חתם לשנתיים בלסטר סיטי. ב-5 בספטמבר 2010, איו ערך את הופעת הבכורה שלו בנבחרת גאנה בניצחון 0–3 נגד סווזילנד במסגרת מוקדמות גביע אפריקה לאומות 2012. ב-1 ביוני 2012, איו כבש את שני שעריו הראשונים בנבחרת בניצחון 0–6 נגד לסוטו. ב-9 ביוני 2014 כבש שלושער בניצחון 0–4 נגד קוריאה הדרומית. איו השתתף עם הנבחרת בגביע אפריקה לאומות 2012, מונדיאל 2014, גביע אפריקה לאומות 2015, גביע אפריקה לאומות 2017 וגביע אפריקה לאומות 2019 נכלל בסגל נבחרת גאנה לטורניר מונדיאל 2022. נכלל בסגל נבחרת גאנה לטורניר גביע אפריקה לאומות 2023. איו הוא בנו של כדורגלן העבר עבדי פלה ואחיהם של אנדרה איו ועבדול רחים איו. מרסיי ליגה 1: 2009/2010 גביע הליגה הצרפתית: 2009/2010, 2010/2011, 2011/2012 גביע האלופות: 2010, 2011 מדיה וקבצים בנושא ג'ורדן איו בוויקישיתוף ג'ורדן איו, ברשת החברתית אקס (טוויטר) ג'ורדן איו, ברשת החברתית אינסטגרם ג'ורדן איו, באתר Transfermarkt ג'ורדן איו, באתר Soccerway ג'ורדן איו, באתר BDFutbol ג'ורדן איו, באתר WorldFootball.net ג'ורדן איו, באתר National Football Teams ג'ורדן איו, באתר FootballDatabase.eu Otto Addo announces squad for World Cup finals באתר הרשמי של התאחדות הכדורגל הגנאית, 14 בנובמבר 2022 (באנגלית) CAN 2023 : la liste du Ghana sans Partey ni un réfractaire !, Afrik-Foot, ‏1 בינואר 2024 (בצרפתית)
אנדרואיד 10

אנדרואיד 10 (נקראה במהלך הפיתוח Android Q) היא הגרסה העשירית של מערכת ההפעלה אנדרואיד. תאריך היציאה שלה הוא 3 בספטמבר 2019, עת גוגל הוציאה עדכון גרסה למכשיריה. גוגל פרסמה את גרסת הבטא הראשונה של אנדרואיד Q ב-13 במרץ 2019, בבלעדיות למכשירי הפיקסל שלה. ב-7 באוגוסט 2019 יצאה גרסת הבטא השישית והאחרונה של מערכת ההפעלה. ב-22 באוגוסט 2019 הכריזה גוגל כי שם מערכת ההפעלה החדשה הוא אנדרואיד 10, ובכך סיימה את מסורת הענקת שמות קינוחים לגרסאות המערכת, בין היתר, משום שלא כל המאכלים היו מוכרים בכל רחבי העולם, וכן היה קושי לבטא חלק מהשמות בשפות מסוימות. אנדרואיד 10 הציגה מערכת מחוות מלאה, כמו מחוות להחלקה משני צידי התצוגה על מנת לחזור אחורה, החלקה מעלה כדי לחזור למסך הבית, החלקה מעלה והחזקה כדי להגיע לכל האפליקציות הפעילות, החלקה אלכסונית מהפינה התחתונה של המסך כדי להגיע ל-Google Assistant, והחלקה על הסרגל שבתחתית המסך כדי לעבור בין אפליקציות. התמיכה במחוות אלה היא חובה על כל היצרנים, שמצידם יכולים להוסיף מחוות נוספות לשליטה מלאה. ניתן להשתמש בתכונה המכונה "בועות" להצגת תוכן מאפליקציות נתמכות שמאפשרת לענות להודעות מבלי לצאת מהאפליקציה בה נמצא המשתמש, בדומה לפייסבוק מסנג'ר. אפשרות זאת נועדה להחליף את הרשאת "שכבת על" הקיימת, אשר היו בה תקלות אבטחה וכן חששות להאטה בביצועים. עוד כוללת אנדרואיד 10 "מצב כהה", בדומה ל-iOS 13. אפליקציות יכולות גם כן להציג "לוח הגדרות" להגדרות ספציפיות, כך שהמשתמש לא יידרש לעזוב את האפליקציה כדי להגדירן. בוצעה אופטימיזציה של מערכת ההפעלה לטלפונים חכמים מתקפלים, כולל המשכיות בעת שינוי בין שני המצבים, שינויים במצב ריבוי חלונות ועוד. אנדרואיד 10 הוסיפה מספר שינויים באבטחה ובפרטיות: אפליקציות יכולות להיות מוגבלות על ידי המשתמשים לגישה לנתוני מיקום רק בעת השימוש. נוספו עוד מגבלות על אפליקציות אחרות שפועלות ברקע. שינוי נוסף נתמך באנדרואיד 10 ויהפוך לתקן באנדרואיד 11, כשלאפליקציות ניתן יהיה לגשת רק לקבצים שהן יצרו. גישה לקבצים אחרים תתאפשר רק על ידי אישור המשתמש. אנדרואיד פאי מדיה וקבצים בנושא אנדרואיד 10 בוויקישיתוף אתר האינטרנט הרשמי של אנדרואיד 10 (באנגלית) אנדרואיד 10, הבלוג הרשמי יובל מן, 10 עובדות על אנדרואיד 10, באתר ynet, 3 בספטמבר 2019 גוגל מאשרת: אנדרואיד 10 הגיעה למכשיריה ב-3 בספטמבר, גאדג'טי, אופק ביטון, 27 באוגוסט 2019 הכירו את אנדרואיד Q בטא, אנדרואיד למפתחים, 13 במרץ 2019 פופ צבעוני ועוד: עדכונים למותג אנדרואיד, גוגל, סמיר סמט, 22 באוגוסט 2019 יניב אביטל, לא מתוק: אנדרואיד Q זונחת את שמות הקינוחים ותהיה פשוט אנדרואיד 10, באתר GeekTime, ‏25 באוגוסט 2019 הבטא השנייה של אנדרואיד Q מביאה לנו "בועות" לריבוי משימות, ars technica, רון אמדאו, 3 באפריל 2019 כשתשתמש ב-12 המצבים הכהים האלה באפליקציות אנדרואיד, אתה לעולם לא תחזור אחורה, cnet, ג'ייסון ציפרני, 5 באוגוסט 2019 Android Q rethinks how apps request and use your location, cnet, 8 במאי 2019
מראדי

מראדי (בצרפתית: Maradi) היא העיר השנייה בגודלה בניז'ר. העיר ממוקמת כ-527 ק"מ מניאמיי, בירת ניז'ר. הטמפרטורה הממוצעת היא 26 מעלות צלזיוס. החודש הכי חם הוא מאי (30 מעלות צלזיוס). החודש הכי קר הוא ינואר (22 מעלות צלזיוס). כמות המשקעים הממוצעת היא 734 מילימטרים בשנה. חודש אוגוסט הוא החודש שיש בו הכי הרבה גשם (228 מ"מ גשם), וחודש ינואר הוא החודש שיש בו הכי פחות גשם (1 מ"מ גשם). העיר ממוקמת ליד הכבישים RN1‏, RN9 ו-RN18. Finn Fuglestad. A History of Niger: 1850–1960. Cambridge University Press (1983) ISBN 0-521-25268-7 Jolijn Geels. Niger. Bradt UK/ Globe Pequot Press USA (2006) ISBN 978-1-84162-152-4 Samuel Decalo. Historical Dictionary of Niger (3rd ed.). Scarecrow Press, Boston & Folkestone, (1997) ISBN 0-8108-3136-8 Derrick J. Thorn. "The City of Maradi: French Influence Upon a Hausa Urban Center". Journal of Geography, Volume 70, Issue 8 November 1971, pages 472 – 482 מדיה וקבצים בנושא מראדי בוויקישיתוף מראדי, באתר אנציקלופדיה בריטניקה (באנגלית) Maradi (City, Maradi Region, Niger) - Population Statistics, Charts, Map and Location, www.citypopulation.de Maradi, מפות גוגל (ב־) "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
טרברסו

טְרָבֶרְסוֹ הוא אחד משמותיו ההיסטוריים של חליל הצד, וכיום הוא משמש לציין חלילי-צד היסטוריים (או העתקים מודרניים שלהם), להבדיל מחליל המתכת המודרני. השם הוא קיצור המונח האיטלקי Flauto traverso (חליל רוחבי, כלומר המוחזק במאוזן להבדיל מן החלילית המוחזקת במאונך). שמות נפוצים אחרים כיום מתייחסים לתקופה הספציפית של החליל: חליל בארוק, חליל רנסאנס, חליל קלאסי וכו'. בשיח המוזיקלי, משמש המונח טרברסו בדרך-כלל לחליל בארוק. חלילים רבים מתקופות היסטוריות שונות שרדו עד ימינו, חלקם במצב המאפשר נגינה בהם. כמו כן, בעקבות התפתחות התנועה למוזיקה עתיקה, פועלים כיום בוני כלים הבונים העתקים של חלילים כאלה, ונעשה בהם שימוש רב בקונצרטים ובהקלטות של מוזיקה עתיקה. חלילי רנסאנס בנויים לרוב מחתיכה אחת של עץ, ובה שישה חורים לאצבעות, ללא מפתחות. חלילים אלו נוצרו לרוב ב"משפחות" של ארבעה כלים בגדלים שונים, ושימשו לנגינה בקונסורט חלילים. בחלילי בארוק בדרך כלל מתווסף מפתח אחד בנוסף לשישה חורים נוספים לאצבעות. הם בנויים משלושה מפרקים (עד ראשית המאה ה-18) או מארבעה מפרקים (התצורה הנפוצה ביותר כיום). לעיתים המפרק האמצעי בא בכמה גדלים שונים, כך שאותו החליל יכול לשמש לנגינה בגבהים שונים. חליל הבארוק הטיפוסי הוא בסולם רה מז'ור, אך הוא מכוון בכוונון בארוק - חצי טון נמוך מהכוונון המודרני. ככל שהתפתחו החלילים נוספו בהם מפתחות בהדרגה, וכן חורים נוספים כדי לשנות את הכוונון ולקרבו לכוונון המושווה. המערכת של בונה הכלים תאובלד בהם (Böhm), המבוססת על 15-17 חורים, הופיעה באמצע המאה ה-19 והובילה, בסופו של דבר, להתפתחות חליל הצד המודרני. מדיה וקבצים בנושא טרברסו בוויקישיתוף ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
שרה ברקאן סילברמן

שרה ברקאן-סילברמן (באנגלית: Sarah Barkan-Silverman; 1884 – 15 בדצמבר 1957) הייתה משוררת וסופרת יידיש, שפעלה בארצות הברית. הוציאה לאור ארבעה ספרי שירה וסיפורים. נולדה בשנת 1884 בדווינסק שבלטביה (בהמשך דאוגבפילס) והגיעה לארצות הברית בשנת 1907. בשנת 1911 פרסמה את שיריה הראשונים בעיתון הפורוורד. ספריה נמצאים במרכז לספרי יידיש שבמסצ'וסטס. נפטרה בניו יורק ב-15 בדצמבר 1957. ברקאן-סילברמן נולדה בדווינסק שבלטביה למשפחה יהודית. אביה היה שלום בר-כהן (לו הקדישה את אחד מספריה) ואמה הייתה חנה וילנץ-ברקאן (עליה כתבה סיפור באחד מספריה). האם התאלמנה בגיל שלושים, ובמשך שנים הסתובבה בבגדי אלמנות. שרה ואחותה הגדולה, נחמה, היו פעילות בתנועה הסוציאליסטית בלטביה, אז בתחומי האימפריה הרוסית. לאחר כישלון מהפכת 1905, חלק גדול מן היהודים והפעילים הסוציאליסטיים נרדפו על ידי הקוזאקים מטעם השלטונות. בעקבות רדיפות אלו, היגרה ברקאן-סילברמן לארצות הברית. בשנת 1907 הגיעה לארצות הברית ואת שיריה הראשונים פרסמה בשנת 1911. כמו כן, פרסמה שירי ילדים, סיפורים ומחזות בכתבי עת. ברקאן-סילברמן הייתה חברה במפלגה הקומוניסטית של ארצות הברית - היא פרסמה חומר בביטאון המפלגה ביידיש, "די פרייהייט" (חירות), וכן בירחון הקומוניסטי "דער האמער" (הפטיש), שיצא לאור בניו יורק. עבודתה מרוכזת בארבעה ספרים שיצאו לאור בניו יורק. ברקאן-סילברמן נפטרה בניו יורק בשנת 1957. "גוטפרילינג: לידער, באלאדן און מייסעס" (אביב: שירים, בלדות ומעשיות), ניו יורק, 1936. הספר מוקדש לאביה של ברקאן-סילברמן. "מתנות: לידער און באלאדעס" (מתנות: שירים ובלדות), מייפלווד, ניו ג'רזי, 1946. הספר מוקדש לאמה של ברקאן-סילברמן. "וועגן זיך און אייך" (עלי ועליכם), מייפלווד, ניו ג'רזי, 1949. "מעשיות און לידער פון אלע טאג פאר גרויס און קליין" (סיפורים ושירים לכל יום), ניו יורק, 1956. ספריה של שרה ברקאן-סילברמן, באתר האינטרנט של מרכז היידיש שרה בארקאן, דף שער בספרייה הלאומית כהן, בערל, לקסיקון לכותבי אידיש, ניו יורק 1986, באתר לעקסיקאן פון יידיש-שרייבערס - לקסיקון לכותבי אידיש. עמוד 44, עמודה 60., ‏ניו-יורק 1986 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "שרה ברקאן סילברמן".
יורדן אוסוריו

יורדן הרננדו אוסוריו פארדס (בספרדית: Yordan Hernando Osorio Paredes; נולד ב-10 במאי 1994 בבארינסה, ונצואלה) הוא כדורגלן ונצואלי, המשחק בעמדת הבלם בפארמה מהסרייה ב' ובנבחרת ונצואלה. אוסוריו החל את הקריירה במועדון סמורה מעיר הולדתו. ב־3 באפריל 2014, במשחקו נגד ליאנרוס, ערך את הופעת הבכורה שלו בליגה הוונצואלית. ב-30 במרץ 2015, במשחק מול אתלטיקו ונצואלה, יורדן הבקיע את שערו הראשון עבור הקבוצה. במדי המועדון הוא זכה שלוש פעמים באליפות ונצואלה. בתחילת 2017 עבר אוסוריו לטונדלה הפורטוגזית. ב-22 בינואר, במשחק נגד בנפיקה, ערך את הופעת הבכורה שלו בליגת סנגריש. ב־28 בינואר, במשחק מול שאוויש, הבקיע את שערו הראשון עבור טונדלה. בתחילת 2018 עבר אוסוריו להשאלה בפורטו. ב־2 באפריל, במשחק נגד בלננסש, ערך את הופעת הבכורה שלו במועדון החדש. בסוף העונה זכתה הקבוצה באליפות ופורטו רכשה אותו. בקיץ של אותה השנה, עבר אוסוריו לוויטוריה בהשאלה כדי לקבל דקות משחק. ב-10 באוגוסט, במשחק נגד בנפיקה, ערך את הופעת הבכורה שלו בקבוצה החדשה. ב-30 בספטמבר, נגד ויטוריה סטובאל, יורדן הבקיע את שערו הראשון עבור ויטוריה. בקיץ 2019 הושאל לזניט סנקט פטרבורג מהליגה הרוסית למשך עונה אחת. את הופעת הבכורה במדי זניט ערך במשחק ליגת האלופות נגד ליון. בליגה הרוסית הופיע לראשונה במדי הקבוצה ב-6 באוקטובר 2019 בניצחון החוץ, 3–1 על אורל. באוקטובר 2020 חתם בפארמה מהליגה האיטלקית. ב-4 ביוני 2017, במשחק ידידות מול נבחרת ארצות הברית, ערך אוסוריו את הופעת הבכורה שלו במדי נבחרת ונצואלה. בשנת 2019 השתתף אוסוריו בקופה אמריקה בברזיל. בטורניר הוא שיחק במשחק מול נבחרת ברזיל. קבוצתיים סמורה אליפות ונצואלה (3): 2013/2014, 2015, 2016 פורטו אליפות פורטוגל (1): 2017/2018 זניט סנקט פטרבורג אליפות רוסיה (1): 2019/2020 הגביע הרוסי (1): 2019/2020 מדיה וקבצים בנושא יורדן אוסוריו בוויקישיתוף יורדן אוסוריו, באתר Transfermarkt יורדן אוסוריו, באתר Soccerway יורדן אוסוריו, באתר National Football Teams יורדן אוסוריו, באתר FootballDatabase.eu סטטיסטיקות כדורגל פרופיל, באתר sports.ru Йордан Осорио — в «Зените»!
קרט

האם התכוונתם ל... קרט (יחידת משקל) – יחידת משקל באבני חן קרט (יחידת טוהר) – יחידת טוהר במתכות יקרות כמו למשל זהב קארט – רכב המשמש למרוצי קארטינג ריצ'רד ד'אוילי קארט – סוכן אמנים, מפיק תיאטרון, מלחין ומלונאי בריטי במחציתה המאוחרת של התקופה הוויקטוריאנית קרטר
Turn Off the Light, Vol. 1

Turn Off the Light, Vol. 1 (בעברית: כַּבּוּ אֶת הָאוֹר, כֶּרֶךְ 1) הוא המיני-אלבום השלישי של הזמרת-יוצרת הגרמנייה קים פטרס. המיני-אלבום יצא לאור ב-1 באוקטובר 2018, על ידי חברת התקליטים של פטרס, BunHead. האלבום יצא לכבוד ליל כל הקדושים. המיני-אלבום הגיע למקום ה-21 במצעד אלבומי ה-Heatseekers. המיני-אלבום הופק על ידי מייד אין צ'יינה, ארון ג'וסף וווהן אוליבר. בספטמבר 2018, החלה פטרס לפרסם באינסטגרם תמונות וקטעי וידאו הקשורים למיני-אלבום. בהמשך, פרסמה תמונה של עצמה, כשהיא מאופרת כמלאכית מתה של ויקטוריה'ס סיקרט, תוך שסיפרה על בואו של המיני-אלבום. לבסוף, יצא המיני-אלבום ב-1 באוקטובר 2018, ובסמוך לכך, עלה לרשת הזרמת המדיה ספוטיפיי. המיני-אלבום זכה לביקורות חיוביות מצד מבקרי המוזיקה. אתר המוזיקה Idolator דירג אותו במקום ה-13 ברשימת "המיני-אלבומים והמיקסטייפים הטובים ביותר של 2018". באתר המוזיקה Album of the Year, קיבל האלבום דירוג של 77. מגזין אאוט, סקר את כל שירי המיני-אלבום, תוך שהפנה כלפיו ביקורת חיובית. באוגוסט 2019, הודיעה קים פטרס כי באוקטובר של אותה השנה, תוציא את הכרך השני של המיני-אלבום, Turn Off the Light. "Omen" מעוצב כ-"o m e n". "Transylvania" מעוצב כ-"TRANSylvania". "I Don't Wanna Die..." מעוצב בצורה ספציפית בחלק מהפלטפורמות ובאותיות קטנות בשאר. מידע על האלבום Turn Off the Light, Vol. 1 באתר MusicBrainz האלבום Turn Off the Light, Vol. 1 באתר ספוטיפיי Bop Shop: Songs From Megan Thee Stallion, Lana Del Rey, Kim Petras, And More, MTV (באנגלית) Joshua Bote, Kim Petras Summons Elvira For Horror-Themed Mixtape ‘Turn Off the Light, Vol. 1’, Billboard, ‏2018-10-01 (באנגלית אמריקאית) Turn off the Light, Vol. 1 by Kim Petras (בAustralian English), נבדק ב-2019-08-30 Kim Petras Chart History, Billboard Turn off the Light, Vol. 1 by Kim Petras, Genius (באנגלית) WTF Is Kim Petras Up To?, PAPER, ‏2018-09-21 (באנגלית) KIM PETRAS on Instagram: “🕷 TURN OFF THE LIGHT VOL. 1 🕷 OUT EVERYWHERE 🕷”, Instagram (באנגלית) TURN OFF THE LIGHT, VOL. 1, נבדק ב-2019-08-30 Short But Sweet! The 20 Best EPs, Mixtapes & Playlists Of 2018, idolator, ‏2019-01-02 Kim Petras - TURN OFF THE LIGHT, VOL. 1, Album of The Year (באנגלית) Kim Petras's Track-by-Track Breakdown of Her Halloween Mixtape 'Turn Off the Light, Vol. 1', www.out.com, ‏2018-10-01 (באנגלית) Kim Petras Interview: Reading the Pop Star's Tarot Cards - VICE, www.vice.com